NaiveNeuron/SloPal huggingface dataset:
Viskupič, Marián, poslanec NR SR (2023-12-18):
Ďakujem pekne za slovo. Pán poslanec Hargaš, ďakujem pekne za vaše vystúpenie. Vždy mám rád vystúpenia, kde sa hovorí o hodnote, o peniazoch, o verejných financiách. Povedali ste, že sa vám nezdá, že slová z dopadovej správy že „žiadny vplyv na rozpočet“ sú pravdivé. Máte jednoznačne pravdu, samozrejme, nie sú pravdivé. Už len preto, že kompetenčný zákon prerokovávame pred samotným rozpočtom, to potvrdzuje, že to má väzbu na rozpočet, pretože všetko, čo s rozpočtom priamo spojené nie je a nebolo, už bolo teda posunuté ďalej, neskôr na rokovanie. Jednoducho proste rozpočet v sebe obsahuje parametre či už z lex konsolidácie alebo aj teda z tohto kompetenčného zákona, čo inak tiež nie je v súlade s pravidlami, tak by to byť nemalo, rozpočet by sa mal viazať len na už prijaté legislatívne normy. Takže každopádne jasné, rozpočet je, vplyv na rozpočet je jasný, samozrejme, vytvára nové, nové výdavky, úplne to zjednoduším, na nové ministerstvo, namiesto jedného ministra budeme mať teda nového ministra, namiesto jedného štátneho, pretože jeden štátny pre šport už bol, tak budú minimálne dvaja, takže ďalší minimálne jeden štátny navyše. Budeme potrebovať teda kanceláriu ministra, kancelárie štátnych tajomníkov, bude treba nový služobný úrad, samozrejme, jeho vedúceho, bude treba nové režimové pracovisko, budú treba nové priestory, napríklad nové zmluvy na upratovanie, samozrejme, nové vozidlá, nových šoférov a podľa toho, čo vidieť v rozpočte, aj nových úradníkov. Čiže toto všetko má zásadný vplyv na rozpočet. Ľudia sa budú skladať zasa na viac úradníkov, na viac byrokracie a keď sa teda pozrieme na to, že skutočne máme najvyšší rozpočtový deficit v celej Európskej únii naplánovaný na budúci rok a keď sa pozrieme aj na to, že ako často aj pán premiér spomína to čarovné slovo konsolidácia, tak ale, bohužiaľ, tá realita je úplne, ale úplne opačná. Volá sa to že dekonsolidácia a volá sa to nové dodatočné, nezmyselné výdavky.
Dostál, Ondrej, poslanec NR SR (2011-12-09):
Tým končím spravodajskú informáciu.
Kollár, Boris, predseda NR SR (2023-02-07):
Prosím prezentujme sa a hlasujme. (Hlasovanie.) Prítomných 131 poslancov, za 1, proti 88, zdržalo sa 42. Uvedený návrh sme neschválili.
R. Rafaj, poslanec: (2009-06-26):
Konštatujem, že poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa rokovacieho poriadku. Preto vládny návrh zákona gestorský výbor odporučil schváliť: ústavnoprávny výbor so zmenou, výbor pre financie, rozpočet a menu s pozmeňujúcim návrhom, výbor pre ľudské práva, národnosti a postavenie žien s pripomienkou a výbor pre kultúru a médiá so zmenami a pripomienkami, ktoré obsahuje bod IV, ktoré sú uvedené v spoločnej správe v dvoch bodoch. Gestorský výbor na základe stanovísk citovaných výborov odporúča Národnej rade Slovenskej republiky uvedený vládny návrh zákona schváliť. O pozmeňujúcich a doplňujúcich návrhoch uvedených v IV. časti tejto spoločnej správy gestorský výbor odporúča hlasovať spoločne s návrhom schváliť. Ja ako spravodajca dám hlasovať osve o jednotlivých bodoch zo spoločnej správy, to hovorím už na začiatku, pretože to vyplynie pravdepodobne aj z rozpravy. Gestorský výbor ma určil za spoločného spravodajcu výborov a poveril ma, aby som podal túto správu o výsledku prerokovania návrhu zákona vo výboroch Národnej rady Slovenskej republiky v zmysle rokovacieho poriadku. Spoločná správa výborov o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením výboru pre kultúru a médiá č. 211 zo 16. júna 2009. Pán predsedajúci, skončil som, otvorte, prosím, rozpravu.
Kadúc, Miroslav, poslanec NR SR (2014-06-27):
Ďakujem, pán predseda. Dajte, prosím, hlasovať o tom, aby sme návrh zákona posunuli do druhého čítania, prerokovali v druhom čítaní.
Laurenčík, Milan, podpredseda NR SR (2020-04-01):
Ďakujem. Pán poslanec Ferenčák.
Figeľ, Ján, podpredseda NR SR (2014-11-27):
Počkajte ešte. Potom pani Helena Mezenská, následne Igor Hraško a to sú všetci traja prihlásení. Nech sa páči.
Blahová, Natália, poslankyňa NR SR (2017-04-06):
Ďakujem pekne. Ja sa pripájam ku kolegom, ktorí ocenili, túto dôsledne urobenú domácu úlohu, myslím, že nie ani celkom vami, lebo teda trochu duše by ste určite do nej dali, ak by ste to sám písali, pri jej prednese. Ja som zachytila to, to gro dnešného problému, že aj toho ste sa veľmi okrajovo dotkli a tvrdili ste vo svojom prejave, ak som teda dobre počula, že ak budú veci prešetrené, že to by bolo pre vás najlepšie a vtedy sa má konať. No ja by som vás opätovne, neviem koľký, možno desiaty, možno dvadsiatykrát chcela upozorniť, že prešetrené tieto záležitosti sú. Máme protokol o kontrole, ktorú vykonalo ministerstvo práce, sociálnych vecí a rodiny, vykonalo ju v novembri 2016 a výsledkom tohoto šetrenia je šesť závažných pochybení proti zákonu a tri alebo štyri pochybenia, resp. porušenia zmluvných podmienok. Tak ak toto, na toto sa čakalo, tak, tak tento dokument už máme v rukách. A keď si pozriete odôvodnenie, ktorým odôvodňuje ministerstvo, že prečo akreditáciu nezrušuje, tak keď si zakryjete to nezrušuje, tak pochopíte z toho tela odôvodnenia, že to odôvodnenie patrí k tomu, že akreditáciu zrušuje. Ďakujem.
B. Bugár, podpredseda NR SR: (2004-01-22):
Pán podpredseda vlády, chcete sa vyjadriť v rozprave? Nie, ďakujem. Pán spravodajca? Tiež nie. Ďakujem pekne. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov... (Reakcie z pléna.) Tak môžem sa vrátiť, pán minister, ak teda... V poriadku. Takže pán minister by rád pokračoval podľa poradia, čo sme schválili. A má pravdu, takže nemám inú možnosť. Takže budeme pokračovať prvým čítaním o vládnom návrhu zákona, ktorým sa mení a dopĺňa zákon Slovenskej národnej rady č. 544/1990 Zb. o miestnych poplatkoch v znení neskorších predpisov a o zmene zákona č. .../2003 Z. z., ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 506). Nech sa páči, máte slovo.
Blanár, Juraj, podpredseda NR SR (2023-03-15):
Pán poslanec Kotleba, jediná faktická poznámka na vaše vystúpenie, nech sa páči.
Figeľ, Ján, podpredseda NR SR (2013-12-06):
S ďalšou faktickou Ľudovít Kaník.
P. Paška, predseda NR SR: (2009-04-16):
(Prerušenie rokovania o 12.04 hodine.) (Pokračovanie rokovania o 14.00 hodine.) Druhý deň rokovania 35. schôdze Národnej rady Slovenskej republiky 16. apríla 2009 o 14.00 hodine
Beblavý, Miroslav, poslanec NR SR (2017-09-14):
Takže dovoľte mi odcitovať rokovací poriadok, ktorý naozaj hovorí, že tretie čítanie sa obmedzí len na tie ustanovenia návrhu zákona, ku ktorým boli v druhom čítaní schválené pozmeňujúce alebo doplňujúce návrhy. V treťom čítaní môže poslanec navrhnúť len opravu legislatívno-technických chýb a jazykových chýb, iné pozmeňujúce a doplňujúce návrhy smerujúce k odstráneniu iných chýb vzťahujúcich sa na ustanovenie podľa ods. 1 a návrh na opakovanie druhého čítania môže predložiť najmenej 30 poslancov. Priznám sa, že keby sme vedeli, ako sa zachová predsedajúci, predložili by sme v zmysle ods. 3 návrh na opakovanie druhého čítania s podpismi tridsiatich poslancov, ale keďže, samozrejme, nie je možné za tých asi 30 sekúnd vyzbierať 30 podpisov, tak budem musieť postupovať v zmysle ods. 2, v zmysle ods. 2 teda nemôže navrhnúť opravu legislatívno-technických chýb a jazykových chýb. Dovoľte mi teda tak aj učiniť. Pán predsedajúci, ten, súčasné znenie zákona hovorí o tom, že táto podpora, ktorá je v rámci toho zákona poskytovaná príslušníkom odboja, bude poskytovaná aj príslušníkom teda všetkého národného odboja, za čo podľa toho zákona je považovaný aj protifašistický odboj, aj protikomunistický odboj. Chybou interpretácie, teda legislatívno-technickými chybami, predpokladám, sa však dneska tento zákon aj zo strany ministerstva vnútra a ďalších orgánov vykladá tak, že účastníkom protikomunistického odboja nie je tento príspevok poskytovaný. My sme preto požiadali ministerstvo vnútra, aby to vyriešilo, a keď ministerstvo vnútra k tomu zaujalo polohu mŕtveho chrobáka, kolegyňa Dubačová navrhla riešenie tejto legislatívno-technickej chyby, ktorej sme dneska svedkami. Namiesto toho, aby ste o nej normálne hlasovali, ste ju, naopak... (Prerušenie vystúpenia predsedajúcim.)
B. Bugár, podpredseda NR SR: (2001-10-18):
Vážené pani poslankyne, vážení páni poslanci, teraz by sme mali pokračovať návrhmi, kde spravodajcovia nie sú, takže navrhujem, aby sme rokovali o vládnom návrhu zákona o ochrane pamiatkového fondu . Tento vládny návrh zákona ste dostali ako tlač 1135. Návrh na pridelenie vládneho návrhu zákona na prerokovanie výborom Národnej rady máte v rozhodnutí predsedu Národnej rady  pod číslom 1273. Z poverenia vlády Slovenskej republiky návrh zákona uvedie podpredseda vlády Pál Csáky.  Nech sa páči, máte slovo.
Jurinová, Erika, podpredsedníčka NR SR (2013-05-21):
Ďakujem pekne, pán poslanec. Dávam slovo spoločnému spravodajcovi z ústavnoprávneho výboru a poslancovi Antonínovi Cicoňovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči.
Ďuriš Nicholsonová, Lucia, podpredsedníčka NR SR (2019-02-18):
Pán poslanec Číž.
P. Hrušovský, predseda NR SR: (2004-05-26):
(Hlasovanie.) 141 prítomných, 65 za návrh, 52 proti, 24 sa zdržalo. Návrh sme neschválili. Ďalší návrh.
Žiga, Peter, minister hospodárstva SR (2016-11-29):
Ďakujem pekne. Pán predsedajúci, vážené panie poslankyne, vážení páni poslanci, cieľom predloženého návrhu, vládneho návrhu zákona je zapracovať požiadavky aplikačnej praxe a upraviť v praxi nejednoznačné a ťažko vykonateľné ustanovenia, ktoré musia dodržiavať jednotlivé subjekty pôsobiace v oblasti metrológie na území Slovenskej republiky. Uvedený vládny návrh zákona v plnej miere akceptuje požiadavky vyplývajúce z medzinárodných a európskych dokumentov, ktoré sú kladené na meradlá, metrologické výkony, spotrebiteľsky balené výrobky a na metrológiu ako takú. Vládnym návrhom zákona sa má dosiahnuť vyšší stupeň zosúladenia a s porovnateľnými mechanizmami v iných štátoch a preventívne pôsobenie v záujme ochrany spotrebiteľov pred výrobkami alebo službami, ktoré by mohli ohroziť ich životy, zdravie či majetok. Vládny návrh zákona spresňuje aj niektoré definície týkajúce sa meradiel a špecifikáciu niektorých ustanovení týkajúcich sa overovania určených meradiel. Vládny návrh zákona ďalej spresňuje požiadavky na spotrebiteľské balené výrobky, niektoré požiadavky na proces autorizácie a činnosť autorizovaných a registrovaných osôb, upravuje rozsah pôsobnosti Slovenského metrologického inšpektorátu, spresňuje ustanovenie o výkone metrologického dozoru a vzťah k zahraničiu pri uvádzaní určených meradiel na trh a ich následnej metrologickej kontrole. Vládny návrh zákona je v súlade s Ústavou Slovenskej republiky, s ústavnými zákonmi a nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike a medzinárodnými zmluvami, ktorými je Slovenská republika viazaná, ako aj s právom Európskej únie. Prijatie predloženého zákona bude mať pozitívny vplyv na rozpočet verejnej správy a negatívny vplyv na podnikateľské prostredie, nebude mať vplyv sociálny, vplyv na životné prostredie, vplyv na informatizáciu spoločnosti, ani na služby verejnej správy pre občana. Dovoľujem si vás požiadať o podporu predloženého vládneho návrhu zákona. Pán predsedajúci, skončil som.
L. Nagy, poslanec: (2007-11-27):
Po druhé. K pani kolegyni Nachtmannovej chcem... (Prerušenie vystúpenia časomierou.)
Šeliga, Juraj, podpredseda NR SR (2020-03-25):
Ďakujem pekne. Keď pán Mazurek bol jediný písomne prihlásený, chcem sa spýtať, či sa chce niekto prihlásiť do rozpravy ústne. Uzatváram možnosť prihlásiť sa do rozpravy. Nech sa páči, pán poslanec Vážny.
Vážny, Ľubomír, poslanec NR SR (2011-09-14):
Ďakujem. Od pánov ministrov Figeľa aj Dzurindu sme si teraz vypočuli vzletné reči bez faktov, čo naozaj vám nepridáva na tom, ani jeden argument nepadol ohľadne tých podozrení, ktoré tu boli predložené. Čo sa týka pána ministra Figeľa, chcem, zachytil som jednu vetu, rozvoj a investície pokračujú. Pán minister... (Prerušenie vystúpenia predsedajúcim.)
Bugár, Béla, podpredseda NR SR (2011-03-25):
Aj k tomu druhému? Ďakujem. Otváram rozpravu a pýtam sa, či sa hlási niekto do rozpravy. Nie. Vyhlasujem rozpravu za skončenú a prerušujem rokovanie o tomto bode programu. Pristúpime k druhému čítaniu o návrhu výboru pre európske záležitosti na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku Národnej rady (tlač 195). Pán poslanec Štefanec, nech sa páči, máte slovo. (Rokovanie o návrhu Výboru Národnej rady Slovenskej republiky pre európske záležitosti na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 195.)
Kočiš, Eduard, poslanec NR SR (2023-03-14):
Veľmi pekne ďakujem za slovo, pán predsedajúci. Pani kolegyňa, súhlasím, že psychologická podpora v nemocniciach nieže je nedostatočná, povedal by som, že nie je žiadna, pretože tak akútne ako nám chýbajú psychológovia na školách, či už na základných, alebo na stredných, tak nám chýba psychologická podpora v rámci nemocničných zariadení, ale aj v rámci domovov opatrovateľskej starostlivosti, domovov sociálnych služieb, denných stacionárov alebo domovov dôchodcov. Takže to, aký počet psychológov alebo kvalifikovaných psychológov vie Slovenská republika v rámci vysokého školstva vychovať, je asi adekvátna vzorka toho, že tento psychologický subjekt, ktorým psychológ je, značne v tejto oblasti chýba. Spomínali ste vo svojej rozprave, aby bol kvalitnejší prístup k informáciám v rámci toho tzv. partnerského vzťahu lekár – rodič. Áno, súhlasím, a to, že títo dvaja partneri, ako ste to veľmi správne poznamenali, by nemali medzi sebou v určitých veciach bojovať, ale mali by sa snažiť konsenzuálne prísť k jednotnému názoru, to znamená, že ak bude zvýšená miera asertivity či už zo strany rodiča, alebo aj zo strany lekára, alebo nižšieho zdravotníckeho alebo obslužného personálu dostatočná, tak nebude dochádzať k nijakým konfliktom, ale naozaj obom týmto stranám pôjde iba o dobro pacienta, v tomto prípade buď maloletého dieťaťa, buď dieťaťa s ťažkým zdravotným postihnutím, alebo, ako ste poznamenali vo svojej rozprave, aj umierajúceho človeka. Čiže naozaj len zlepšenie prístupu v týchto oblastiach nám pomôže skvalitniť poskytovanie zdravotnej starostlivosti v kombinácii s poskytovaním aj nejakej sociálnej práce v tomto prípade. Čiže veľmi pekne ďakujem za vašu rozpravu a ja za seba môžem povedať, že tento váš pozmeňujúci návrh zákona určite podporím.
Kyselica, Lukáš, poslanec NR SR (2023-05-25):
Vďaka. Tiež len v krátkosti. Tak jak si mal, Milan, rozpravu, alebo to, čo sme sa tu aj, to, čo tu aj predtým bolo komunikované, tiež som pozeral narýchlo ten pozmeňujúci návrh, Miloš, ten tvoj, tak pokiaľ by sa zrušila tá 397, teda automaticky by bolo potrebné upraviť aj ten rokovák, 58a, § 58a, aby nám tu v lufte neostalo niečo v jednom zákone a druhé by bolo v ústavnom zákone, resp. v ústave. Vecne, čo sa týka, tak ten pozmeňovák tvoj sa mi páči, to, že to bolo narýchlo dané, tak to je druhá vec ako, do hlasovania moc času neostáva, tak neviem, jak sa rozhodneme, kedy by sa o tom hlasovalo, však o tom ešte máme čas, lebo naozaj tá tichá procedúra vyvoláva mnohokrát nejasnosti, takže by sa jasne malo zadefinovať ten vzťah Národnej rady a vlády pri spolupráci v otázkach EÚ. Ale hovorím, je to zmena ústavy a zrejme to potrebuje čas a potreboval by som si to pozrieť, takže uvidíme ako a dohodneme sa.
Hort, Milan, podpredseda NR SR (2011-05-19):
Ďakujem. Prerušujem rokovanie o tomto bode programu, hlasovať budeme o 11.30 hodine. A teraz nasleduje prvé čítanie o vládnom návrhu zákona, ktorým sa mení a dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov . Tento vládny návrh zákona má tlač 341 a návrh na jeho pridelenie na prerokovanie výborom je v rozhodnutí č. 334. Opäť poprosím podpredsedu vlády a ministra práce, sociálnych vecí a rodiny pána Mihála, aby aj tento vládny návrh zákona uviedol. Spravodajcovať ho bude pani poslankyňa Erika Jurinová, ktorá sa pripraví. Nech sa páči.
Laurenčík, Milan, podpredseda NR SR (2021-09-28):
Pán poslanec Richard Nemec s faktickou poznámkou.
J. Richter, poslanec: (2007-12-07):
Po prvé. Navýšenie počtu príslušníkov ozbrojených síl Slovenskej republiky v operácii ISAF v Afganistane povedie k väčšej koncentrácii vojakov pôsobiacich v operáciách NATO. Pokladám to za veľmi významný argument. Po druhé. Posilnenie vojakov v tejto časti vyššie menovaného regiónu je v súlade so zahraničnou politikou a bezpečnostnou stratégiou Slovenskej republiky. Je to v súlade s programovým vyhlásením vlády. Tretia poznámka. Oceňujem snahu ministerstva, že bude sústreďovať istú väčšiu časť vojakov ozbrojených síl v jednej provincii pôsobenia v Afganistane, čo pokladám za isté výhody a môžu priniesť aj pozitívne výsledky v zjednodušení logistického zabezpečenia, velenia, riadenia, komunikácie a samozrejmá vec, že aj rotácie kontingentu a z toho vyplývajúcich finančných náležitostí. Ďakujem.
Bugár, Béla, podpredseda NR SR (2019-12-04):
Nech sa páči, prezentujme sa a hlasujme. (Hlasovanie.) Prítomných 140, za 77, proti 40, zdržalo sa 17 poslancov, 6 nehlasovali. Konštatujem, že Národná rada sa rozhodla, že tento vládny návrh zákona prerokuje v skrátenom legislatívnom konaní. Teraz prosím pána poslanca Ďurovčíka, aby uviedol hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov (tlač 1816). Nech sa páči. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a ktorým sa dopĺňa zákon č. 323/2015 Z. z. o finančných nástrojoch financovaných z európskych štrukturálnych a investičných fondov a o zmene a doplnení niektorých zákonov v znení neskorších predpisov , tlač 1816.)
Košútová, Magda, poslankyňa NR SR (2013-03-26):
Ďakujem pekne. Dajte, prosím, hlasovať o bode 28 návrhu pána poslanca Fecka.
Figeľ, Ján, podpredseda NR SR (2013-03-13):
Ďakujem pekne. Ďalším a posledný v rozprave je pán Martin Fecko, nech sa páči.
P. Hrušovský, predseda NR SR: (2004-09-07):
V. Béreš, poslanec: Áno, samozrejme, súhlasím s tým, čo povedal kolega Miklušičák. Chcel by som len povedať, že faktom ostáva, že v čase, keď sme sa to domnievali a táto zmluva bola otvorená, bola platná, tak Ľubica jednoducho odmietla akúkoľvek vlastne nápravu, akýchkoľvek tých 48 hektárov, o ktorých som hovoril. Takže toto je reálna situácia. Jednoducho bola odmietnutá akákoľvek ponuka zo strany obce Ľubica.
M. Vášáryová, poslankyňa: (2009-06-25):
Národná rada pridelila svojím uznesením č. 1367 zo 16. apríla 2009 vládny návrh zákona, ktorým sa mení a dopĺňa zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov a o zmene a doplnení niektorých zákonov (tlač 982) na prerokovanie týmto výborom: Ústavnoprávnemu výboru, výboru Národnej rady pre verejnú správu a regionálny rozvoj, výboru pre zdravotníctvo, pre obranu a bezpečnosť, výboru pre vzdelanie, mládež, vedu a šport, výboru pre ľudské práva, národnosti a postavenie žien a výboru Národnej rady pre kultúru a médiá. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh odporučili všetky výbory schváliť, len výbor pre vzdelanie, mládež, vedu a šport neprijal platné uznesenie, nakoľko pri hlasovaní podľa § 52 ods. 4 zákona č. 350/1996 Z. z. o rokovacom poriadku Národnej rady v znení neskorších predpisov nebol uznášaniaschopný. Výbory Národnej rady Slovenskej republiky, ktoré predmetný vládny návrh zákona prerokovali, prijali pozmeňujúce a doplňujúce návrhy, ktoré máte pred sebou v spoločnej správe, takže ich nebudem čítať všetky, lebo ich je dosť veľa. A prejdem rovno k bodu 5. Gestorský výbor na základe stanovísk výborov vyjadrených v ich uzneseniach uvedených pod bodom 3 spoločnej správy k tomuto vládnemu návrhu zákona odporúča Národnej rade Slovenskej republiky uvedený vládny návrh zákona schváliť. O pozmeňujúcich a doplňujúcich návrhoch uvedených v IV. časti tejto spoločnej správy gestorský výbor odporúča hlasovať spoločne s návrhom schváliť. Gestorský výbor ma určil ako spravodajkyňu k tomuto a poveril ma, aby som vám podala túto správu. Spoločná správa výborov Národnej rady o výsledku prerokovania predmetného návrhu zákona vo výboroch v druhom čítaní bola schválená uznesením Výboru Národnej rady Slovenskej republiky pre kultúru a médiá č. 210 zo 16. júna 2009. Skončila som, pán predsedajúci. Prosím, otvorte rozpravu.
Dobeš, Peter, poslanec NR SR (2021-05-07):
Ďakujem za slovo, pán predsedajúci. Vážená pani komisárka, pomenovali ste veľa iniciatív, príbehy ľudí, reagovali ste na právne požiadavky, z prehľadov a z takého nadhľadu ste popísali celú problematiku zdravotne postihnutých osôb. Veľa osôb máme v spomínaných zariadeniach sociálnych služieb v zriaďovateľskej pôsobnosti samosprávnych krajov. Tieto domovy sociálnych služieb sú v podstate takými náhradnými domovami, vytvárajú druhý domov pre ľudí, ktorí sú na to odkázaní, sú v týchto zariadeniach alebo sú čakajúci na umiestnenie. Chcem upriamiť pozornosť, že ide o veľmi citlivú tému, ide o citlivú tému z toho ľudského pohľadu. Títo ľudia väčšinou poberajú, potrebujú pomoc iných, ktorí sa o nich starajú, buď doma, alebo priamo v týchto zariadeniach a zároveň chcem aj oceniť, že ste mnohé z týchto problematík pomenovali, že títo ľudia nie sú nám ľahostajnými. Je dobré, že sa majú na koho obrátiť, aby sa pružne a profesionálne riešili ich požiadavky. Nevieme, kedy zdravý človek sa môže ocitnúť v tejto skupine osôb so zdravotným postihnutím. Je potrebné neúnavne sa im venovať, sú jedni z nás. Ďakujem vám.
R. Zajac, minister zdravotníctva SR: (2005-05-17):
Návrh zákona vypúšťa ustanovenia trinástej časti pôvodného zákona o dohľade nad poskytovaním dohľadu nad lekárenskou starostlivosťou. Vzhľadom na to, že časť týchto kompetencií prislúcha nie Štátnemu ústavu pre kontrolu liečiv a časť tých kompetencií prechádza komplexne do novely zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov, nehovoriac o tom, že zvyšok kompetencií ošetríme v zákone o humánnej farmácii. Zákon sa dopĺňa v prvom rade z podnetu pripomienkujúcich orgánov v rámci medzirezortného pripomienkového konania o úpravu potrebnú pri prevode registrácie lieku na iného držiteľa a povolenie na uvedenie lieku na trh. Súčasťou obsahu návrhu zákona je splnomocňujúce ustanovenie na vydanie všeobecného záväzného právneho predpisu, v ktorom sa uvedú podrobnosti postupu povoľovania používania neregistrovaného lieku podľa § 20 ods. 2 písm. b) o určovaní ich úhrady na základe verejného zdravotného poistenia. Navrhuje sa vypustenie ustanovenia, podľa ktorého držiteľ povolí na poskytovanie lekárenskej starostlivosti vo verejnej lekárni môže zriadiť iba jednu verejnú lekáreň a jednu pobočku verejnej lekárne, či už je to fyzická, alebo právnická osoba. Článok II novelizuje zákon o správnych poplatkoch, zavádzajú sa správne poplatky za prevod registrácie humánneho a veterinárneho lieku. V tejto novele riešime aplikačné problémy praxe liekovej politiky, okrem iného aj umožňujeme používať neregistrovaný liek alebo liek registrovaný v inej indikačnej skupine, ako bol pôvodne registrovaný Štátnym ústavom pre kontrolu liečiv v prípade, že pôjde o liek, ktorý sa bude aplikovať z takzvanej vitálnej indikácie. Ďakujem pekne.
Sulík, Richard, predseda NR SR (2010-08-11):
Ďakujem. Pán Matovič, upozorňujem vás. Dobre. Vyhlasujem všeobecnú rozpravu za skončenú. Chce k rozprave zaujať stanovisko navrhovateľka? Nie. Spravodajca? Tiež nie. Prerušujem rokovanie o tomto bode programu. Výbory prerokovali návrhy zákonov v skrátenom legislatívnom konaní, preto pristúpime k druhému čítaniu o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , ktorý prerokúvame v skrátenom legislatívnom konaní. Vládny návrh zákona je uverejnený ako tlač 38, spoločná správa výborov má tlač 38a a je k dispozícii na prezencii. Prosím, ministerku spravodlivosti Luciu Žitňanskú, aby vládny návrh zákona odôvodnila. Nech sa páči.
Malatinec, Roman, poslanec NR SR (2023-12-08):
Vážený pán predsedajúci, v rozprave vystúpili dvaja páni poslanci. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2003-04-24):
(Hlasovanie.) 101 prítomných, 100 za návrh, 1 nehlasoval. Návrh sme schválili do druhého čítania. Prosím o ďalší návrh, pán poslanec.
Baránik, Alojz, poslanec NR SR (2019-09-13):
Ja by som chcel urobiť, Natália, jednu korektúru v tvojej reči, keď si v závere povedala, že pán premiér by mal akosi precitnúť a uznať, že to, čo mu tu my hovoríme, je dostatočné na to, aby sám odstúpil. To proste nie je možné. On proste je pevným, jasným členom tejto zločineckej skupiny a ako taký nemôže nijako precitnúť. Niečo také, ako vieme v tomto type organizácií, nie je prípustné.
Laššáková, Jana, podpredsedníčka NR SR (2012-12-12):
Na vystúpenie pani poslankyne nie sú faktické poznámky. Nech sa páči, pani poslankyňa Žitňanská.
Glváč, Martin, podpredseda NR SR (2018-06-21):
Ďakujem. Ďalšia otázka je od pani poslankyne Remišovej, ktorá nie je v sále, tým pádom nemôže byť položená. Nasledujúca otázka je od pani poslankyne Silvie Shahzad, ministrovi práce, sociálnych vecí a rodiny Jánovi Richterovi. Otázka znie: „Vážený pán minister, počas schôdze som vám priblížila veľmi ojedinelý príbeh pani Márie, ktorá sa roky snaží riešiť príspevky na kompenzácie svojho ťažkého zdravotného postihnutia. Už oslovila všetky inštitúcie a keďže nevedela nájsť riešenie, chcem sa znovu opýtať: Boli by ste ochotný vy osobne a vaše ministerstvo sa do tohto prípadu vložiť a urobiť všetko pre jeho vyriešenie?“. Nech sa páči. V zastúpení, pani ministerka zdravotníctva Kalavská, nech sa páči.
Herák, Ján, poslanec NR SR (2020-09-16):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 238. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 233 z 10. septembra 2020 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali ihneď vrátane gestorského výboru. Prosím, pán predsedajúci, otvorte všeobecnú rozpravu.
Gyimesi, György, poslanec NR SR (2021-12-14):
Ďakujem za slovo, pán podpredseda. Ja by som zareagoval na pána predsedu Fica a na kolegu Karahutu, pána predsedu výboru. Tento zákon, áno, bol predkladaný ako poslanecký zákon a skutočne mal len dve strany, ale myslieť si dnes, že ak by sme tento pozmeňujúci návrh predložili pred troma dňami alebo pred štyrmi dňami a hlasovalo by sa o ňom dnes alebo zajtra a opozícia by zaňho zahlasovala, si je, myslím, že dosť pritiahnuté za pačesy. Pokiaľ ide o samotný pozmeňujúci návrh, veď ten nie je nový. Tento pozmeňujúci návrh v drvivej väčšine obsahuje všetky tie veci, ktoré tu už predkladal kolega Šíbl dvakrát, a v tomto mojom pozmeňujúcom návrhu alebo v tomto našom pozmeňujúcom návrhu sa menia tri veci a to je to, čo som hovoril od začiatku alebo v odôvodnení tohto návrhu a to je to, že správa nezistených vlastníkov neprechádza, trojka po zonácii a rozširuje sa okruh osôb. A, pán predseda Karahuta, minister menuje radu národného parku a keď sa rozhodne, že tam bude 15 poľnohospodárov, tak tam bude 15 poľnohospodárov. A ja verím v to, že takých významných podielnikov, ako ste ich aj vy nazvali a čo reálne aj sú, tak tam zastúpenie v tej rade mať budú. My potrebujeme chrániť národné parky a existuje skupina ľudí, ktorá ich chrániť za žiadnych okolností nechce. Potom je tu skupina ľudí, ktorá hádže polená vláde pod nohy, nech sa deje čokoľvek. Ja to vnímam takto a som rád, že sme tento pozmeňujúci návrh mohli podať, ktorý vyrieši veľmi veľa problémov, napriek tomu si to mnohí nemyslia. A ja chcem veriť, že tento pozmeňujúci návrh prejde a národné parky dostanú tú ochranu, ktorú potrebujú. Ďakujem pekne.
Somogyi, Szilárd, poslanec NR SR (2011-03-31):
Ďakujem. Pán predseda, ja by som sa chcel len uistiť, že som na tom zozname, lebo nevidel som potom, čo ste ma čítali.
Bugár, Béla, podpredseda NR SR (2019-10-16):
Ďakujem. Takže pristúpime k tajnému hlasovaniu. (Tajné hlasovanie o návrhu na voľbu podpredsedu Národnej rady Slovenskej republiky , tlač 1745.) (Prebieha tajné hlasovanie.)
Paška, Pavol, predseda NR SR (2014-01-28):
(Hlasovanie.) 144 prítomných, 104 bolo za, 37 sa zdržalo, 3 nehlasovali. Tieto body sme schválili.
Daniš, Zoltán, poslanec NR SR (2013-09-19):
Nie. Ďakujem, pán minister.
Pčolinský, Peter, podpredseda NR SR (2023-03-16):
Ďakujem pekne. Prerušujem rokovanie o tomto bode programu. Ďalej mal nasledovať bod pod tlačou 1404. Ide o návrh zákona o príspevku pri narodení dieťaťa, ale mám avizované, že tento bod nateraz prepadáva. Mali by sme pristúpiť k druhému čítaniu k tlači 1394, ale nevidím tu navrhovateľa pána Šíbla, ktorý ak ma počuje, tak ho prosím, aby prišiel do rokovacej sály. Ak ma nepočuje, nech nám dá nejaké znamenie, že nás nepočuje. Pán poslanec Šíbl, žiadam ho, aby sa dostavil do rokovacej sály. Okej, tento bod prepadáva. Budeme nasledovať tlačou 1410, budeme pokračovať tlačou 1410, ktorú by mal odôvodniť predseda výboru pre kultúru a médiá pán poslanec Čekovský. Žiadam pána poslanca Čekovského, aby sa dostavil do rokovacej sály a odôvodnil návrh zákona. Tretíkrát žiadam pána poslanca Čekovského, aby prišiel do práce, konkrétne do rokovacej sály a odôvodnil návrh zákona. Takto si tu žijeme. (Predsedajúci telefonuje vnútornou telefonickou linkou.) Takže tlač 1410 prepadáva. Ešte (hlasy v sále), ešteže tu máme pani poslankyňu Hatrákovú, pretože pristúpime k druhému čítaniu návrhu poslancov Hatrákovej, Hajšelovej, Svrčeka na vydanie zákona, ktorým sa mení a dopĺňa zákon č. 301/2005 Trestný zákon v znení neskorších prepisov. Návrh zákona je uverejnený ako tlač 1245, informácia výboru má tlač 1245a. Navrhovateľom bude, takže pán poslanec Svrček bude nakoniec navrhovateľ. Pani poslankyňa Hatráková sa zapojí do rozpravy Čiže pán poslanec Svrček, nech sa páči, ako navrhovateľ, vás žiadam, aby ste návrh zákona odôvodnil, nech sa páči. (Rokovanie o návrhu poslancov Národnej rady Slovenskej republiky Kataríny Hatrákovej, Petry Hajšelovej a Miloša Svrčeka na vydanie zákona, ktorým sa mení a dopĺňa zákon č. 301/2005 Z. z. Trestný zákon v znení neskorších prepisov , tlač 1245.)
Jurinová, Erika, podpredsedníčka NR SR (2012-07-27):
Ďakujem pekne. S faktickou poznámkou pán Dušan Bublavý.
Košútová, Magda, poslankyňa NR SR (2014-05-28):
Ďakujem pekne za slovo. Pán poslanec, zákon, keď sa návrh zákona predkladal, bolo to v novembri 2013. V tom čase ešte nebola pripravená, alebo sa nehovorilo o tom, že sa upraví trestnoprávna zodpovednosť za pohryznutie alebo nejaké napadnutie psom. Sme v máji, koncom mája 2014, teraz sa hovorí, ja som plne za to, aby platila trestnoprávna zodpovednosť, pretože si myslím, že to je skutočne to, čo urobí poriadok v tejto situácii, ale treba to brať aj z toho hľadiska, že bola tu snaha predkladateľov, aby sa upravili podmienky držania psov. Ja si myslím, že ten, koho ešte pes nenapadol, tak mu je to „egál“. Ináč sa bude na túto situáciu a túto vec pozerať, keď sa on alebo jeho blízky, božechráň dieťa, stane tým, ktorého napadne nejaký pes. Takže myslím si, že situáciu okolo psov treba riešiť, úplne bude super, keď bude trestnoprávna zodpovednosť.
Sulík, Richard, predseda NR SR (2011-09-13):
S faktickou poznámkou sa neprihlásil nikto. A slovo má teraz predposledný rečník v rozprave, pán poslanec Osuský.
Figeľ, Ján, podpredseda NR SR (2013-06-21):
Pán kolega, udrela štrnásta hodina, vidím, že toho máte, že toho máte viac.
J. Izák, minister životného prostredia SR: (2007-09-11):
V návrhu zákona sa navrhujú zmeny, ktoré vyplynuli predovšetkým z potreby praxe pri jeho aplikácii, ako aj z požiadaviek a návrhov odborných asociácií. Tieto úpravy sa týkajú členenia geologických prác, odbornej spôsobilosti, sprísňujú sa požiadavky na vzdelanie pri vykonávaní geologických prác, zavádza sa ohlasovanie geologických prác. Novým spôsobom sa v časti Prieskumné územie upravuje konanie o určení, zmene a zrušení prieskumného územia s cieľom urýchlenia správneho konania, ustanovujú sa náležitosti návrhu na určenie prieskumného územia a náležitosti rozhodnutia o určení prieskumného územia. Návrh ustanovuje postup pri prevode geologického diela a geologického objektu, okruh subjektov a podmienky, za ktorých je prevod možný bezodkladne, a okruh subjektov za podmienky, za ktorých je prevod možný odplatne. Súčasne sa ustanovuje postup ministerstva a záujemcov o prevod geologického diela a geologického objektu pri výberovom konaní. Návrh zákona nebude mať vplyv na verejné financie, na obyvateľstvo a hospodárenie podnikateľskej sféry a iných právnických osôb, na životné prostredie ani na zamestnanosť. Návrh zákona bol schválený vládou Slovenskej republiky dňa 1. augusta 2007 a ako vládny návrh bol odporučený Národnej rade Slovenskej republiky na ďalšie prerokovanie. Vážený pán predseda, vážené panie poslankyne, vážení poslanci, ďakujem za pozornosť, verím, že predložený návrh zákona podporíte. Ďakujem.
Schlosár, Rastislav, poslanec NR SR (2023-03-23):
Vážené panie poslankyne, páni poslanci, moja interpelácia na ministra obrany Jaroslava Naďa a znie nasledovne: Vážený pán minister, v súlade s článkom 80 Ústavy Slovenskej republiky a § 129 zákona o rokovacom poriadku si vám dovoľujem podať nasledovnú interpeláciu. Podľa vašich verejných vyjadrení, ako aj vyjadrení na schôdzi Výboru Národnej rady Slovenskej republiky pre obranu a bezpečnosť dňa 14. marca 2023 máte k dispozícii právne analýzy, z ktorých vyplýva, že odvolaná vláda Slovenskej republiky má zmysle Ústavy Slovenskej republiky právomoc darovať slovenské stíhačky MiG-29 a ďalšiu vojenskú techniku Ukrajine a to aj bez súhlasu Národnej rady Slovenskej republiky. V nadväznosti na uvedené si vám preto dovoľujem položiť tieto otázky. 1. Kto je autorom alebo autormi predmetnej právnej analýzy a na základe čoho ste sa rozhodli vychádzať práve z tejto právnej analýzy? 2. Ak máte k dispozícii predmetnú právnu analýzu, ako tvrdíte, prečo nebola do dnešného dňa zverejnená? 3. Ak máte k dispozícii predmetnú právnu analýzu, ako tvrdíte, môžete ju poskytnúť ako súčasť odpovede na moju interpeláciu? A posledná. 4. Sú vám známe právne analýzy, resp. verejné vyjadrenia doktora Vincenta Bujňáka z Katedry ústavného práva Právnickej fakulty Univerzity Komenského a ďalších ústavných právnikov, ktorí vylučujú, že odvolaná vláda Slovenskej republiky má právomoc darovať slovenské stíhačky MiG-29 a ďalšiu vojenskú techniku Ukrajine? Ak áno, prečo ste tento kvalifikovaný právny názor nezohľadnili? Toľko moja interpelácia. Ďakujem pekne.
Hrušovský, Pavol, podpredseda NR SR (2010-08-10):
O právo vystúpiť v rozprave požiadal pán minister vnútra Daniel Lipšic. Nech sa páči, pán minister, máte slovo.
Mierna, Anna, poslankyňa NR SR (2022-06-14):
Ďakujem pekne, pán predsedajúci. Vážení kolegovia a kolegyne, v súlade s § 73 zákona o rokovacom poriadku som bola určená predsedom výboru za spravodajkyňu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet a zároveň odporúčam, aby výbory uvedený návrh prerokovali do 9. septembra 2022 a gestorský výbor do 12. septembra 2022. Pán predsedajúci, otvorte, prosím, rozpravu k uvedenému návrhu zákona.
Hort, Milan, podpredseda NR SR (2010-10-20):
Reagovať bude teraz pán poslanec Senko. Nech sa páči.
Valocký, Jozef, poslanec NR SR (2012-06-20):
Ďalej dovoľte, aby sme hlasovali o pozmeňovacom návrhu pani poslankyni Müllerovej.
Krátky, Rastislav, poslanec NR SR (2024-01-23):
Ďakujem za slovo aj vám, pani kolegyňa Kalmárová, za váš diskusný príspevok v rozprave. Nuž áno, keby to malo byť poctivé zrušenie Úradu špeciálnej prokuratúry alebo poctivé po diskusii zmena alebo rekodifikácia trestného kódexu, tak potom by sme našli v tom návrhu z dielne, alebo teda akože z pána, z pera pána Suska aj také veci, ako je predídenie tomu, aby sa tých 1 300 spisov, ktoré zrazu začnú migrovať, keby sa toto prijalo, že čo bude s nimi, že sa jednoducho dostanú do takého procesu, aby sa kontinuálne pokračovalo vo vyšetrovaniach, aby sa zabezpečilo to, že nanovo nebudú stovky až tisíce strán úplne noví ľudia študovať, kým sa vôbec dostanú do obrazu po pol roku, že o čo sa v danom prípade a v spise jedná, aké sú jeho špecifiká. Aj toto by obsahoval poctivý návrh, ktorý by teoreticky mohol byť na stole, ale nie je. Toto nie je poctivý návrh z pohľadu na procesy. Takisto by tu existovali kulantne vyšpecifikované paragrafy, ktoré by nedopustili to, aby sa premlčala napríklad taká kauza Gorila, alebo sa zasiahlo do kauzy Mýtnik, alebo sa nepriamo pomohlo napríklad pánovi Bašternákovi. Čiže na toto všetko by sa dalo myslieť, keby to jednak predkladateľ chcel a jednak keby na to bol čas. Ale nebol na to ani čas a nebola na to ani vôľa.
Fico, Robert, poslanec NR SR (2020-12-08):
Pán podpredseda, ak si zoberieme pozmeňujúci návrh pána poslanca Svrčeka, tak hovorí o úplne nových podmienkach starobného dôchodkového zabezpečenia. Toto ustanovenie nadobudne účinnosť v podstate tým, ako schválime novelizáciu ústavy a účinnosť bude daná dňom nadobudnutia účinnosti ústavy. To znamená, že od tohto okamihu platia nové podmienky na starobný dôchodok a k tomu musí byť predsa zákon, musíme vedieť, koľko to má byť odpracovaných rokov, ako to má vyzerať. Ako môže v ústave niečo byť zakotvené a účinné, keď k tomu nemáme zákonný predpis? Však si z nás už nerobte bláznov! Je to v príkrom rozpore s rokovacím poriadkom Národnej rady, aj jeden, aj druhý návrh. A čo bude platiť, bude platiť v ústave, že návrh na dôchodok má človek, ktorý odpracuje primeraný počet rokov. Koľko to je rokov, kto to má vedieť? V ústave to bude platiť a vykonávací predpis nemáme. Nerobte z nás idiotov, prosím! Je to v príkrom rozpore s rokovacím poriadkom Národnej rady.
Simon, Zsolt, poslanec NR SR (2014-12-03):
Ďakujem pekne, pán Hraško, ale ja si myslím, že my svoje názory v tejto otázke máme v zhode, takže ďakujem vám za podporu. A ja si myslím, že každý normálny, logicky uvažujúci človek vie len s tým súhlasiť, a som rád, že rovnako zmýšľa aj prezident Slovenskej republiky. A pani kolegyni Zmajkovičovej. Uviesť zloženie výrobku neznamená, aby výrobok mal jednu tretinu tej či onej zložky. Citácia, čo je odporúčanie, ako je treba variť a pripravovať jedlá a pokrmy, to odporúčanie nie je v rozpore s platnou potravinovou, platným potravinovým kódexom, ktorý jasne hovorí, že soľ nemôže byť viac ako 2 percentá. Áno 1,5 % je menej. Ale je ťažko kontrolovateľný a je vôbec takmer nevykonateľný, keď je. Ja osobne si myslím, že nie je vykonateľný. A keď sa pozriete a vstúpite všetci poslanci a poslankyne SMER-u do svojho svedomia, tak si myslím, že väčšina z vás, keby nemusela držať stranícku disciplínu, tak za takýto zlý a chorý zákon svoju ruku nezdvihne. A je choré, že stranícka disciplína je viac ako logika prístupu k deťom a my nútime, aby decká chodili cez cestu frekventovanú von, pretože tieto bufety, tí, ktorí prevádzkujú, budú musieť zatvoriť a decká budú chodiť do samoobsluhy oproti cez cestu, a to je choré.
Bugár, Béla, podpredseda NR SR (2018-05-15):
Pani poslankyňa bola posledná, ktorá sa písomne prihlásila do rozpravy, preto sa pýtam, či sa hlási niekto ústne. Nie. Vyhlasujem rozpravu za skončenú. Pani ministerka, nech sa páči, môžte sa vyjadriť k rozprave.
Kollár, Boris, predseda NR SR (2022-09-28):
Ďakujem. S faktickou poznámkou pán poslanec Štefan Kuffa. Nech sa páči, pán poslanec.
Hort, Milan, podpredseda NR SR (2010-11-04):
Ďakujem. Ďalšia otázka, ktorá bola vylosovaná ako v poradí tretia, je otázka od pána poslanca Jána Mikolaja a je adresovaná taktiež prvému podpredsedovi vlády a ministrovi dopravy, výstavby a regionálneho rozvoja Jánovi Figeľovi. Otázka znie: "V rámci volebnej kampane ste sľubovali, že do manažérskych funkcií budete nominovať skutočných odborníkov transparentným výberovým konaním a bez politického vplyvu. Na vašich volebných bilboardoch ste sľubovali slušnosť a kompetentnosť. Uvedomujete si, že za riaditeľa Slovenskej správy ciest, organizácie zodpovednej za výstavbu, údržbu a správu cestnej siete ste nominovali elektrotechnického inžiniera, docenta katedry mechatroniky a elektroniky, teda človeka bez príslušného vzdelania. Iste ale viete, že pán Pavlásek je aktívnym a dlhoročným funkcionárom KDH v žilinskom regióne, istý čas dokonca aj jeho predsedom. Chcete teda tvrdiť, že rozhodovala kompetentnosť a členstvo v KDH je náhoda? Nech sa páči, pán podpredseda vlády.
Burian, Jozef, poslanec NR SR (2018-12-04):
Budeme hlasovať o pozmeňujúcich návrhoch, ktoré sú v spoločnej správe. Keďže bol v rozprave vyňatý bod č. 1, poprosím, dajte hlasovať o bode č. 1 spoločnej správy s odporúčaním gestorského výboru schváliť.
Marcinčin, Anton, poslanec NR SR (2011-09-14):
Keďže sme odhlasovali pozmeňovací a doplňujúci návrh poslanca Mateja, pozmeňujúce návrhy poslanca Buriana sú totožné s pozmeňovacím návrhom poslanca Mateja, pýtam sa, pán poslanec, či chcete hlasovať o vašich predložených pozmeňujúcich návrhoch. Dajte, prosím, hlasovať o pozmeňujúcom návrhu č. 1.
Klus, Martin, doterajší podpredseda NR SR (2020-03-20):
Ďalší v rozprave s faktickou poznámkou Peter Pčolinský. Nech sa páči, pán poslanec.
Laššáková, Jana, podpredsedníčka NR SR (2014-11-10):
Zvolávam poslanecké grémium a vyhlasujem krátku prestávku počas zasadnutia poslaneckého grémia. (Reakcia z pléna.) Áno, ihneď. (Prestávka. Zasadnutie poslaneckého grémia.) (Po prestávke.)
Ďuriš Nicholsonová, Lucia, podpredsedníčka NR SR (2017-12-12):
Pán poslanec Sopko, s faktickou.
Pellegrini, Peter, podpredseda NR SR (2020-07-23):
Pán poslanec Blaha.
M. Číž, podpredseda NR SR: (2009-12-09):
Slovo má pani poslankyňa Tóthová.
Čekovský, Kristián, poslanec NR SR (2021-05-03):
Ďakujem pekne, ja by som aj vyzdvihol alebo ocenil to, že ste zas aspoň teda rozobrali na rozdiel od niektorých kolegov, konkrétne veci z toho programového vyhlásenia, i keď by som povedal, že vo viacerých tých, a tým, že ste sa dotkli kultúry médií, tak reagujem, išli ste až, by som povedal, príliš ďaleko, pretože programové vyhlásenie hovorí o nejakých zámeroch, a mám pocit, že pri viacerých tých témach ste, ste sa vyjadrili, ako keby už bol nejaký návrh na stole, a urobili ste si z neho vlastné závery, čo teda, či už to bolo o voľbe generálneho riaditeľa, alebo potom o nejakých kvótach, alebo podobne, takže tie návrhy ešte tu nie sú. A zámery sú v programovom vyhlásení a viaceré tie zámery sa od minulého roka teda splnili, alebo teda takto to poviem, že tie zámery, ktoré boli minulý rok v programovom vyhlásení, tak viaceré sa splnili a myslím si, že aj vaši viacerí kolegovia ocenili mnohé zmeny či už v oblasti rozhlasového, alebo televízneho vysielania, ktoré sa robili, alebo aj v oblasti kultúry. Takže, takže len toľko v skratke, ďakujem pekne aspoň teda takto čiastkovo, že ste to rozobrali. Vďaka.
Číž, Miroslav, podpredseda NR SR (2014-12-09):
Ďakujem. Pán spravodajca? Nie. Ďakujem. Prerušujem rokovanie o tomto bode programu. Ďakujem pánovi spravodajcovi. Ďalším bodom programu je prvé čítanie o návrhu pána poslanca Miroslava Beblavého na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov. Parlamentná tlač č. 1253. Prerokovanie výborov je v rozhodnutí predsedu č. 1262. Pán poslanec, máte slovo. (Rokovanie o návrhu poslanca Národnej rady Slovenskej republiky Miroslava Beblavého na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1253.)
Kremský, Peter, poslanec NR SR (2021-09-29):
Ja som sa len chcel pánovi Kuffovi veľmi ospravedlniť, že zatiaľ nie som neomylný, ale keď budem dosahovať jeho kvality, budem naozaj veľmi rád.
Glváč, Martin, podpredseda NR SR (2018-05-25):
Ďakujem. Dávam slovo spravodajkyni Petre Krištúfkovej. Pán poslanec, nemám poverenie výboru na vás.
Blanár, Juraj, podpredseda NR SR (2021-03-31):
Je to na dlho?
Paška, Pavol, predseda NR SR (2014-07-09):
(Hlasovanie.) 140 prítomných, 79 za, 1 proti, 60 sa zdržalo. Tento bod sme schválili.
Hrušovský, Pavol, predseda NR SR (2011-10-19):
Hlasujeme. (Hlasovanie.) 146 prítomných, 78 za návrh, 67 sa zdržalo, 1 nehlasoval. Návrh zákona sme schválili. Poprosím teraz pána poslanca Jurčíka, aby z poverenia výboru pre hospodárstvo Národnej rade predložil návrhy hlasovaní k prerokovávanému vládnemu návrhu zákona o obchodovaní s výrobkami obranného priemyslu a o zmene a doplnení niektorých zákonov , ktorý prerokovávame ako tlač 456. Pán poslanec Jurčík, prosím o návrh.
Petrík, Simona, poslankyňa NR SR (2017-10-17):
Ešte je to na dve a pol strany, no ešte je to druhá polovica pozmeňujúca návrhu.